en en pt en id en en en en gu gu gu gu gu en gu gu gu gu gu en gu gu gu gu gu gu gu gu gu gu gu gu gu gu gu gu en en en en gu gu gu gu gu gu gu gu en en en en zh en en gu gu gu en en en en
કેવી રીતે બનાવશો બૂટેબલ (Bootable ) પેનડ્રાઈવ
નોંધ: – આ લેખ વાંચતા પહેલા, કોમ્પ્યુટર બૂટિંગ, બુટ મેનુ તથા બાયોસ (BIOS) ની જાણકારી માટે અહીં ક્લીક કરો
જો તમે ક્યારેય પણ જાતે વિન્ડોઝ OS કોમ્પ્યુટર માં ઇન્સ્ટોલ કરી હશે તો ખ્યાલ જ હશે કે એક સમયે વિન્ડોઝ ની ઈન્સ્ટોલેશન ડિસ્ક એટલેકે CD કે DVD ઘસાય જાય છે. જેથી CD કે DVD વાંચવામાં કોમ્પ્યુટર વધારે સમય લે છે અથવાતો વાંચી શકતું નથી અને ઈન્સ્ટોલેશન ફેઈલ થાય છે. આનો શ્રેષ્ઠ ઉપાય એ છે કે CD કે DVD ની જગ્યાએ Bootable પેનડ્રાઈવ નો ઉપયોગ કરવો. આ ઉપરાંત CD કે DVD ને સાચવવી કે હેન્ડલ કરવી તેના કરતા પેનડ્રાઈવ વધારે કમ્ફર્ટેબલ છે.
જો તમે પોતાની જાતે કોઈ ઓપરેટિંગ સિસ્ટમ ક્યારેય પણ ઇન્સ્ટોલ નથી કરી કે તમારા PC ને પોતાની જાતે ફોર્મેટ નથી કર્યું પણ જાતે શીખવાનો પ્રયત્ન કરવો છે તો બેસ્ટ ઉપાય એ છે કે એક બૂટેબલ પેનડ્રાઈવ બનાવવી.
તથા જો તમે કોમ્પ્યુટર ના સ્ટુડન્ટ હોય તો લિનક્સ મિન્ટ ની લાઈવ બૂટેબલ પેનડ્રાઈવ ખુબજ ઉપયોગી સાબિત થશે, Trust Me, આપણી એજ્યુકેશન સિસ્ટમ બાબા આદમ ના સમય ની છે. તથા આજના સ્માર્ટ ફોન ના જમાનામાં પણ સરકારી નોકરી માટે ગ્રેજ્યુએટ લેવલ ના માણસો પાસેથી કોમ્પ્યુટર અંગેનું બેઝિક જ્ઞાન ધરાવતા હોવાનું સરકારી પ્રમાણ પત્ર કે સર્ટિફિકેટ માંગવામાં આવે છે. એટલેકે માણસ કાગળ પર વાઘ હોવો જોઈએ પ્રેક્ટીકલી નો હોય તો ચાલે. સારું છે ઈન્ટરનેટ કોઈની માલિકીનું નથી નહીતો અહીં પણ પ્રમાણ પત્ર આપવા પડત!!! નોંધ – ” આ લેખ ના લેખક કોમ્પ્યુટર અંગેનું બેઝિક જ્ઞાન ધરાવે છે તેવું કોઈ સરકારી કે પ્રાઇવેટ સર્ટિફિકેટ ધરાવતા નથી!!!”
તો કઈ રીતે બનાવશુ બૂટેબલ પેનડ્રાઈવ ? બૂટેબલ પેનડ્રાઈવ બનાવવા માટે અહીં નીચે દર્શાવેલી વસ્તુની જરૂર પડશે.
1. સારી કવોલિટી ની મિનિમમ 4 GB (recommended) સાઈઝ ની પેનડ્રાઈવ(એતો જોય જ ને વળી 🙂 common sense!!! ) કે મેમરી કાર્ડ વિથ કાર્ડ રીડર
2. એ ઓપરેટિંગ સિસ્ટમ ની CD, DVD કે ISO ફાઈલ કે જેની બૂટેબલ પેનડ્રાઈવ બનાવવી હોય.
3. પેનડ્રાઈવ ને બૂટેબલ બનાવવા માટેનો સોફ્ટવેર (USB image writer ) જે અહીંથી Download કરવો (recommended)
4. અને થોડી ધીરજ અને commonsense!!!  🙂
સૌથી પહેલા જે પેનડ્રાઈવ ને બૂટેબલ બનાવવી હોય તેને PC સાથે કન્નેક્ટ કરો અને ફોર્મેટ કરો. તથા બીજી કોઈ પેનડ્રાઈવ, મેમરી કાર્ડ કે CD-DVD હોય તો તેને રીમુવ કરો.
હવે, પેનડ્રાઈવ ને બૂટેબલ બનાવવા માટેનો સોફ્ટવેર ઉપર આપેલી લિંક પરથી download કરવો
YUMI સોફ્ટવેર પર ડબલ ક્લીક કરો, સ્ટાર્ટિંગ સ્ક્રીન અહીં આપેલી ઇમેજ જેવી દેખાશે
અહીં આપેલી ઇમેજ પ્રમાણે પહેલા સ્ટેપ માં (STEP-1) પેનડ્રાઈવ સિલેક્ટ કરો
Warning :- યાદ રાખો સિલેક્ટ કરેલી ડ્રાઈવ, પેનડ્રાઈવ જ છે તે ચેક કરવું તથા તેનો ડ્રાઈવ લેટર ચેક કરવો, નહીંતર બીજી કોઈ ડ્રાઈવ (C ,D કે E વગેરે) માં ફોર્મેટ લાગી જશે
બીજા સ્ટેપ માં (STEP-2) જે ઓપરેટિંગ સિસ્ટમ માટે પેનડ્રાઈવ બૂટેબલ બનાવવી હોય તેનું નામ સિલેક્ટ કરો, ઉદાહરણ તરીકે અહીં લિનક્સ મિન્ટ સિલેક્ટ કરેલી છે. તમે ત્યાં વિન્ડોઝ સિલેક્ટ કરી શકો છો.
હવે ઉપર આપેલી ઇમેજ પ્રમાણે બ્રાઉઝ (Browse ) બટન પર ક્લીક કરો અને ઓપરેટિંગ સિસ્ટમ ની ISO ફાઈલ સિલેક્ટ અને open કરો. જો તમારી પાસે ISO ફાઈલ ના હોય તો વિન્ડોઝ ની CD માંથી ISO ફાઈલ બનાવી શકાય છે તેના માટેના ઘણા ફ્રી સોફ્ટવેર ઓનલાઇન અવાઈલેબલ છે. તેનો ઉપયોગ કરીને ISO મેળવવી અને અહીં સિલેક્ટ કરવી.
ઉદાહરણ તરીકે અહીં લિનક્સ મિન્ટ ની ISO ફાઈલ બતાવી છે. લિનક્સ મિન્ટ ની ISO ફાઈલ તમે અહીંથી download કરી શકશો (Cinnamon 32 કે 64 બીટ સિસ્ટમ પ્રમાણે download કરવું)
હવે, ક્રિએટ (Create ) બટન પર ક્લિક કરો અને રાહ જુઓ આ દરમ્યાન સ્ક્રીન નીચે પ્રમાણે દેખાશે
થોડા સમય પછી આ પ્રોસેસ પુરી થશે અને નીચે ઇમેજ માં બતાવ્યા પ્રમાણે નેક્સ્ટ (Next ) બટન પર ક્લિક કરો
અને છેલ્લે નીચે બતાવ્યા પ્રમાણે ની સ્ક્રીન દેખાશે તેમાં NO પર ક્લિક કરો અને Finish પર ક્લિક કરો, અભિનંદન તમારી બૂટેબલ પેનડ્રાઈવ તૈયાર!!! હવે પેનડ્રાઈવ ને PC માંથી રીમુવ કરવી
જો તમે આ પેનડ્રાઈવ માં બીજી OS પણ ઇન્સ્ટોલ કરવા માંગતા હોય તો YES પર ક્લિક કરો અને ઉપર પ્રમાણેની પ્રોસેસ રિપીટ કરો. આ સોફ્ટવેર ની મદદથી તમે એકજ પેનડ્રાઈવ માં ઘણી બધી OS ઇન્સ્ટોલ કરીને multi બુટ પેનડ્રાઈવ બનાવી શકો છો એટલેકે એક કરતા વધારે OS માટે એકજ બૂટેબલ પેનડ્રાઈવ!!!
બૂટેબલ પેનડ્રાઈવ બની ગયા પછી આટલી બાબતોનું ધ્યાન રાખવું
1. જો પેનડ્રાઈવ, વિન્ડોઝ એક્સપ્લોરર (ફાઈલ મેનેજર કે માય કોમ્પ્યુટર ) માં બતાવતી હોય તો તેના ડેટા(ફાઈલ કે ફોલ્ડર) માં ફેરફાર કરવો નહીં  તથા આ પેનડ્રાઈવ નો ઉપયોગ ડેટા ટ્રાન્સફર માટે કરવો નહીં
2. આ પેનડ્રાઈવ ને વાઇરસ ધરાવતા PC સાથે નોર્મલ કન્ડિશન માં(વિન્ડોઝ ચાલુ હોય ત્યારે) કનેક્ટ કરવી નહિ, માત્ર બુટ મોડ માં જ ઉપયોગ કરવો
Author gujaratidroidPosted on 15/03/201822/03/2018Categories Computer & MobileTags bootable pendrive, How toLeave a comment on કેવી રીતે બનાવશો બૂટેબલ (Bootable ) પેનડ્રાઈવ
all the content in this site is copyright protected. it may not be copied or reproduced in any form or by any means without permission, in writing, from the owner and author of the site.
© 2018 gujaratidroid.com All Rights Reserved
આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
શુન્ય ભાગ્યા શુન્ય કેટલા ? (0/0 = ?)
કેવી રીતે બનાવશો બૂટેબલ (Bootable ) પેનડ્રાઈવ
કોમ્પ્યુટર બૂટિંગ, બુટ મેનુ તથા બાયોસ (BIOS) પરિચય
વિજળી ના બિલ ની ગણતરી જાતે કેમ કરશો
મોબાઈલ કે લેપટોપ ની બેટરી નું આયુષ્ય(આવરદા) કેમ વધાર શો
Android ફોન ને Root કેવી રીતે કરશો ?
Symbian થી Android સુધીની સફર
Dipak pujara on વિજળી ના બિલ ની ગણતરી જાતે કેમ કરશો
Vijay gohel on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
@vkch4vda on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
GujaratiDroid Proudly powered by WordPress